-----------------------------------------------------------------------
  11. ฐานะทางการเงินและผลการดำเนินงาน ส่วนที่ 1

  -----------------------------------------------------------------------

(1) งบการเงิน ในระยะเวลา 3 ปีที่ผ่านมา (ปี 2553-2555)

(1) สรุปรายงานการสอบบัญชี

นายวิชาติ โลเกศกระวี ผู้สอบบัญชีรับอนุญาต เลขทะเบียน 4451 บริษัท สำนักงาน เอินส์ท แอนด์
ยัง จำกัด เป็นผู้ตรวจสอบงบการเงินรวม สำหรับปีสิ้นสุดวันที่ 31 ธันวาคม 2553-2555
ได้แสดงความเห็นไว้อย่างไม่มีเงื่อนไข ว่างบการเงินที่ได้ตรวจสอบแสดงถึงฐานะการเงิน
ผลการดำเนินงานและกระแสเงินสดที่ถูกต้องตามที่ควรในสาระสำคัญตามหลักการบัญชีที่รับรองทั่วไป

สำหรับปีสิ้นสุดวันที่ 31 ธันวาคม 2555 ผู้สอบบัญชีได้แสดงความเห็นไว้ดังต่อไปนี้

รายงานของผู้สอบบัญชีรับอนุญาต

เสนอต่อผู้ถือหุ้นของบริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน)

ข้าพเจ้าได้ตรวจสอบงบการเงินรวมของบริษัท ไทยรับเบอร์ลาเท็คซ์คอร์ปอร์เรชั่น (ประเทศไทย)
จำกัด (มหาชน) และบริษัทย่อย ซึ่งประกอบด้วยงบแสดงฐานะการเงินรวม ณ วันที่ 31 ธันวาคม
2555 งบกำไรขาดทุนรวม งบกำไรขาดทุนเบ็ดเสร็จรวม
งบแสดงการเปลี่ยนแปลงส่วนของผู้ถือหุ้นรวมและงบกระแสเงินสดรวม สำหรับปีสิ้นสุดวันเดียวกัน
รวมถึงหมายเหตุสรุปนโยบายการบัญชีที่สำคัญและหมายเหตุเรื่องอื่น ๆ
และได้ตรวจสอบงบการเงินเฉพาะกิจการของบริษัท ไทยรับเบอร์ลาเท็คซ์คอร์ปอร์เรชั่น
(ประเทศไทย) จำกัด (มหาชน) ด้วยเช่นกัน

ความรับผิดชอบของผู้บริหารต่องบการเงิน

ผู้บริหารเป็นผู้รับผิดชอบในการจัดทำและการนำเสนองบการเงินเหล่านี้โดยถูกต้องตามที่ควรตามมาตรฐานการรายงานทางการเงินและรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็นเพื่อให้สามารถจัดทำงบการเงินที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ความรับผิดชอบของผู้สอบบัญชี

ข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า
ข้าพเจ้าได้ปฏิบัติงานตรวจสอบตามมาตรฐานการสอบบัญชี
ซึ่งกำหนดให้ข้าพเจ้าปฏิบัติตามข้อกำหนดด้านจรรยาบรรณ
รวมถึงวางแผนและปฏิบัติงานตรวจสอบเพื่อให้ได้ความเชื่อมั่นอย่างสมเหตุสมผลว่า
งบการเงินปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

การตรวจสอบรวมถึงการใช้วิธีการตรวจสอบเพื่อให้ได้มาซึ่งหลักฐานการสอบบัญชีเกี่ยวกับจำนวนเงินและการเปิดเผยข้อมูลในงบการเงิน
วิธีการตรวจสอบที่เลือกใช้ขึ้นอยู่กับดุลยพินิจของผู้สอบบัญชี
ซึ่งรวมถึงการประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญของงบการเงินไม่ว่าจะเกิดจากการทุจริตหรือข้อผิดพลาด
ในการประเมินความเสี่ยงดังกล่าว
ผู้สอบบัญชีพิจารณาการควบคุมภายในที่เกี่ยวข้องกับการจัดทำและการนำเสนองบการเงินโดยถูกต้องตามที่ควรของกิจการ
เพื่อออกแบบวิธีการตรวจสอบที่เหมาะสมกับสถานการณ์
แต่ไม่ใช่เพื่อวัตถุประสงค์ในการแสดงความเห็นต่อประสิทธิผลของการควบคุมภายในของกิจการ
การตรวจสอบรวมถึงการประเมินความเหมาะสมของนโยบายการบัญชีที่ผู้บริหารใช้และความสมเหตุสมผลของประมาณการทางบัญชีที่จัดทำขึ้นโดยผู้บริหาร
รวมทั้งการประเมินการนำเสนองบการเงินโดยรวม

ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

ความเห็น

ข้าพเจ้าเห็นว่างบการเงินข้างต้นนี้แสดงฐานะการเงิน ณ วันที่ 31 ธันวาคม 2555
ผลการดำเนินงานและกระแสเงินสด สำหรับปีสิ้นสุดวันเดียวกันของบริษัท
ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน) และบริษัทย่อย
และเฉพาะของบริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน)
โดยถูกต้องตามที่ควรในสาระสำคัญตามมาตรฐานการรายงานทางการเงิน

[]

วิชาติ โลเกศกระวี

ผู้สอบบัญชีรับอนุญาต เลขทะเบียน 4451

บริษัท สำนักงาน เอินส์ท แอนด์ ยัง จำกัด

กรุงเทพฯ: 22 กุมภาพันธ์ 2556

(2) สรุปงบการเงินรวม

[]

[]

[]

[]

[]

[]

(3) อัตราส่วนทางการเงิน

[]

(2) คำอธิบายและการวิเคราะห์ฐานะการเงินและผลการดำเนินงาน

1. ผลการดำเนินงาน

(ก) ภาพรวมของผลการดำเนินงาน

ผลการดำเนินงานของบริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน)
และบริษัทย่อย ในปี 2555 มีขาดทุนสุทธิส่วนที่เป็นของผู้ถือหุ้นบริษัท 274.72 ล้านบาท
ในขณะที่งวดเดียวกันของปีก่อนมีกำไรสุทธิ 124.93 ล้านบาท

ภาวะเศรษฐกิจโลกชะลอตัวใน ปี 2555
ส่งผลต่อความต้องการใช้ยางที่ลดลงและทิศทางราคายางที่ควรเป็นขาลง แต่ปัจจัยดังต่อไปนี้
ทำให้ราคายางพาราเกิดความผันผวนในระหว่างปี

1)  นโยบายแทรกแซงราคายางของรัฐบาลไทยในเดือนมกราคมและสิงหาคม 2555
    ทำให้ราคาวัตถุดิบสูงขึ้นและไม่เป็นไปตามกลไกตลาดโลก บริษัทจึงได้กำไรขั้นต้นที่ต่ำลง

2)  การออกมาตรการ QE3 ของสหรัฐอเมริกา และการอ่อนค่าของเงินเยน
    ทำให้ราคายางปรับตัวขึ้นอย่างผิดปกติในช่วงไตรมาส 3 และ ไตรมาส 4 ของปี
    ซึ่งเป็นช่วงฤดูกาลกรีดยาง ที่วัตถุดิบจะต้องออกมากและราคาควรปรับตัวลง

3)  รัฐบาลได้ออกมาตรการลดปริมาณการส่งออกผลิตภัณฑ์ยางพาราลง 10% เริ่มตั้งแต่ 1 ตุลาคม
    2555-31 มีนาคม 2556 ทำให้เกิดการแข่งขันสูงขึ้นในตลาดในประเทศ

การขายสินค้าของธุรกิจยางพารา จะต้องการมีการขายล่วงหน้าเป็นปกติ
จากปัจจัยที่คาดการณ์ไม่ได้ตามข้างต้น ทำให้ผลประกอบการปี 2555
เกิดขาดทุนจากการขายสินค้าล่วงหน้า และขาดทุนจากการซื้อขายยางล่วงหน้า
ถึงแม้บริษัทจะสามารถ เพิ่มปริมาณขายได้ โดยปริมาณการขายน้ำยางข้นมากกว่า ปี 2554 ในอัตรา
13% ปี 2555 กลุ่มไทยรับเบอร์มีการขายยางแท่ง STR20 เป็นปีแรก
และในส่วนยางยืดมีปริมาณการขายมากกว่าปี 2554 ในอัตรา 15%

นอกจากนี้การปรับค่าแรงและเงินเดือนตามนโยบายของรัฐบาล
ทำให้บริษัทมีการปรับโครงสร้างเงินเดือนและค่าแรงทั้งองค์กร เงินเดือนรวมในปี 2555
จึงสูงขึ้นกว่าปีก่อน 31 ล้านบาท

ปี 2555 เมื่อเทียบกับปี 2554 บริษัทมีรายได้จากการขายและบริการ 16,446.08 ล้านบาท
เพิ่มขึ้น 151.16 ล้านบาท คิดเป็นเพิ่มขึ้น 0.93% ต้นทุนขายและบริการ 15,841.58 ล้านบาท
เพิ่มขึ้น 514.61 ล้านบาท คิดเป็นเพิ่มขึ้น 3.36% ทำให้กลุ่มบริษัทมีกำไรขั้นต้น 605.50 ล้านบาท
ลดลง 363.45 ล้านบาท คิดเป็นลดลง 37.51%

ด้านค่าใช้จ่ายในการขายและบริหาร ค่าใช้จ่ายอื่น ค่าใช้จ่ายทางการเงิน และค่าใช้จ่ายภาษีเงินได้
มีจำนวนรวม 1,027.22 ล้านบาท เพิ่มขึ้น 83.36 ล้านบาท คิดเป็นเพิ่มขึ้น 8.8%
ค่าใช้จ่ายเหล่านี้สูงขึ้นเนื่องจาก

1) ปริมาณการขายสูงขึ้นทำให้ค่าใช้จ่ายขายสูงขึ้น

2) การใช้เงินทุนหมุนเวียนมากขึ้นจากปริมาณการขายที่ขยายตัว
เพราะโรงงานผลิตยางแท่งเริ่มผลิตตั้งแต่ช่วง ต้นปี 2555 ทำให้ค่าใช้จ่ายทางการเงินสูงขึ้น 48
ล้านบาท หรือ 24%

3) ในรายการค่าใช้จ่ายอื่นเกิดขาดทุนจากการซื้อขายยางล่วงหน้า 57 ล้านบาท

ด้านรายได้อื่นมีจำนวน 130.73 ล้านบาท ซึ่งเป็นผลมาจากรายการดอกเบี้ยรับ
กำไรจากอัตราแลกเปลี่ยน และรายได้อื่นๆ โดยในปี 2555 เกิดกำไรจากอัตราแลกเปลี่ยน 35
ล้านบาท

ส่วนรายการส่วนแบ่งกำไรจากเงินลงทุนในบริษัทร่วม คือ บจก.เลเท็กซ์ ซิสเทมส์ นั้น ในปี 2555
บริษัทได้รับส่วนแบ่งฯ จำนวน 14.71 ล้านบาท เพิ่มขึ้นจากปีก่อน 4.56 ล้านบาท หรือ 15%
เนื่องจากธุรกิจที่นอนยางพารามีความสามารถทำกำไรในอัตราสูง

(ข) ผลการดำเนินงานของกลุ่มธุรกิจหลัก

กลุ่มน้ำยางข้น:

(1) รายได้จากการขาย ปี 2555 อยู่ที่ 9,504 ล้านบาท ลดลง 2,188 ล้านบาท หรือ 19%
    เมื่อเทียบกับปี 2554 เป็นผลจากราคาขายผลิตภัณฑ์หลัก คือ น้ำยางข้น
    มีราคาขายลดลงจากปีก่อน 28% แต่หากพิจารณาจากปริมาณการขาย ในปี 2555
    ปริมาณการขายน้ำยางข้นได้เพิ่มขึ้น 13% เมื่อเปรียบเทียบกับปี 2554 แสดงให้เห็นว่า
    ตลาดน้ำยางข้นยังมีแนวโน้มเติบโตในอัตราสูง
    ถึงแม้ภาวะเศรษฐกิจโลกจะชะลอการเติบโตในปี 2555

(2) รายได้ (ค่าใช้จ่าย) อื่น เกิดรายได้อื่น 51 ล้านบาท ลดลง 5 ล้านบาท หรือ 8%
    รายการใหญ่ๆ ในปี 2555 คือ ขาดทุนจากการซื้อขายยางล่วงหน้า 31 ล้านบาท
    กำไรจากอัตราแลกเปลี่ยน 7 ล้านบาท และได้รับเงินคืนค่ากองทุนสงเคราะห์สวนยาง 8
    ล้านบาท ส่วนรายการใหญ่ๆ ในปี 2554 คือ กำไรจากการซื้อขายยางล่วงหน้า 27 ล้านบาท
    และขาดทุนจากอัตราแลกเปลี่ยน 17 ล้านบาท

(3) ต้นทุนขายและค่าใช้จ่าย ต้นทุนขาย ค่าใช้จ่ายในการขายและบริหาร ค่าใช้จ่ายทางการเงิน
    และค่าใช้จ่ายภาษีเงินได้ มีจำนวนรวม 9,644 ล้านบาท ลดลง 1,965 ล้านบาท หรือ 17%
    เนื่องจากราคาวัตถุดิบหลัก คือ น้ำยางสดลดลงเฉลี่ย 28%
    ค่าใช้จ่ายในการขายและบริหารอยู่ที่ 455 ล้านบาท ลดลงรวม 101 ล้านบาท หรือ 18%
    เกิดจากการลดลงของค่าใช้จ่ายบริหาร 95 ล้านบาท ซึ่งในปี 2554
    เกิดค่าเผื่อมูลค่าสินค้าลดลง 54 ล้านบาท แต่ในปี 2555 ไม่มีรายการค่าเผื่อดังกล่าว
    นอกจากนี้ ขาดทุนสุทธิในผลการดำเนินงานของกลุ่มน้ำยางข้น ทำให้โบนัสในปี 2555 ลดลง
    41 ล้านบาทเมื่อเทียบกับปี 2554 ค่าใช้จ่ายทางการเงินอยู่ที่ 175 ล้านบาท ลดลง 4
    ล้านบาท หรือ 2%
    เนื่องจากการใช้เงินทุนหมุนเวียนลดลงจากการที่ราคาซื้อน้ำยางสดปรับตัวต่ำลงจากปี 2554

(4) กำไร (ขาดทุน) เกิดผลขาดทุนสุทธิอยู่ที่ 86 ล้านบาท เมื่อเทียบกับปี 2554
    ที่มีกำไรสุทธิจำนวน 133 ล้านบาท เป็นผลมาจากความผันผวนของราคายางพารา
    จึงเกิดขาดทุนจากการขายสินค้าล่วงหน้าและขาดทุนจากการซื้อขายยางล่วงหน้า

(5) อัตราผลตอบแทนต่อผู้ถือหุ้น ในปี 2555 บริษัท ไทยรับเบอร์ลาเท็คซ์กรุ๊ป จำกัด
    ไม่มีการจ่ายเงินปันผลต่อ ผู้ถือหุ้น

  กลุ่มยางแท่ง:

(1) รายได้จากการขาย ปี 2555 เป็นปีแรกที่บริษัท ไทยรับเบอร์ เอช พี เอ็น อาร์ จำกัด
    เริ่มมีการผลิตเชิงพาณิชย์ เกิดรายได้จากการขาย 2,246 ล้านบาท เป็นการขายในประเทศ
    จำนวน 833 ล้านบาท (37%ของรายได้จากการขายรวม) และต่างประเทศจำนวน 1,412
    ล้านบาท (63%ของรายได้จากการขายรวม)

(2) รายได้ (ค่าใช้จ่าย) อื่น เกิดค่าใช้จ่ายอื่น 5 ล้านบาท เนื่องจากมีกำไรจากอัตราแลกเปลี่ยน
    15 ล้านบาท แต่เกิดขาดทุนจากการซื้อขายยางล่วงหน้า 24 ล้านบาท

(3) ต้นทุนขายและค่าใช้จ่าย ต้นทุนขาย ค่าใช้จ่ายในการขายและบริหาร
    และค่าใช้จ่ายทางการเงิน มีจำนวนรวม 2,339 ล้านบาท

(4) กำไร (ขาดทุน) มีขาดทุนสุทธิ 98 ล้านบาท โดยเป็นขาดทุนก่อนค่าใช้จ่ายทางการเงิน 55
    ล้านบาท และเป็นค่าใช้จ่ายทางการเงินจำนวน 43 ล้านบาท

(5) อัตราผลตอบแทนต่อผู้ถือหุ้น ในปี 2555 บริษัท ไทยรับเบอร์ เอช พี เอ็น อาร์ จำกัด
    ไม่มีการจ่ายเงินปันผลต่อผู้ถือหุ้น

  กลุ่มเส้นด้ายยางยืด:

(1) รายได้จากการขาย ปี 2555 มีรายได้จากการขาย 1,603 ล้านบาท ลดลง 206 ล้านบาท
หรือ 11% จาก

ปีก่อน เป็นผลจากภาวะราคาขายที่ลดลง 30%
อันเนื่องมาจากปริมาณความต้องการสินค้าเส้นด้ายยางยืดที่ลดลงของตลาดผู้ใช้รายใหญ่ของโลก เช่น
ประเทศจีน แต่ในปีที่ผ่านมา บริษัทสามารถเพิ่มปริมาณการขายได้ 15%
เพราะการขยายตลาดไปตลาดอื่น นอกเหนือจากจีน

  (2) รายได้ (ค่าใช้จ่าย) อื่น เกิดรายได้อื่น 34 ล้านบาท เพิ่มขึ้น 15 ล้านบาท หรือ 81%
  เนื่องจากกำไรจากอัตรา

แลกเปลี่ยนเพิ่มขึ้น 13 ล้านบาท และรายได้จากการขายเศษยางและวัตถุดิบสารเคมีเพิ่มขึ้น 2
ล้านบาท

(3) ต้นทุนขายและค่าใช้จ่าย ต้นทุนขาย ค่าใช้จ่ายในการขายและบริหาร
และค่าใช้จ่ายทางการเงิน มีจำนวน

รวม 1,736 ล้านบาท ลดลง 62 ล้านบาท หรือ 3% เนื่องจากปริมาณการขายที่ลดลง

(4) กำไร (ขาดทุน) มีขาดทุนสุทธิ 100 ล้านบาท ซึ่งเปลี่ยนมาจากการมีผลกำไรสุทธิ 29
ล้านบาทในปี 2554

(5) อัตราผลตอบแทนต่อผู้ถือหุ้น ในปี 2555 บริษัท เวิลด์เฟล็กซ์ จำกัด (มหาชน)
ไม่มีการจ่ายเงินปันผลต่อ

ผู้ถือหุ้น

2. สถานะการเงินของงบการเงินรวม

(ก) สินทรัพย์ สินทรัพย์รวมอยู่ที่ 7,412 ล้านบาท เพิ่มขึ้น 427 ล้านบาท หรือ 6% จากปีก่อน
โดยสินทรัพย์

หมุนเวียนลดลง 63 ล้านบาท ในขณะที่สินทรัพย์ไม่หมุนเวียนเพิ่มขึ้น 490 ล้านบาท
เนื่องจากการลงทุนในสินทรัพย์ถาวรของโครงการผลิตยางแท่ง STR20 ที่เริ่มผลิตเชิงพาณิชย์ในปี
2555 และการขยายการลงทุนในที่ดินของโครงการปลูกสวนยางพารา

1. ส่วนประกอบของสินทรัพย์

- สินทรัพย์หมุนเวียน อยู่ที่ 4,118 ล้านบาท ลดลง 63 ล้านบาท หรือ 2%
เกิดจากรายการหลักที่สำคัญ คือ ลูกหนี้การค้าและลูกหนี้อื่นลดลง 209 ล้านบาท
เพราะราคายางพาราที่ลดลง ทำให้บริษัทสามารถลดการลงทุนในลูกหนี้การค้า นอกจากนี้
บริษัทยังสามารถลดระยะเวลาเก็บหนี้เฉลี่ยลง 2 วันจากปีก่อน โดยเหลือ 37 วัน

- สินทรัพย์ไม่หมุนเวียน อยู่ที่ 3,294 ล้านบาท เพิ่มขึ้น 490 ล้านบาท หรือ 17% รายการใหญ่ๆ
มาจากที่ดิน อาคารและอุปกรณ์เพิ่มขึ้น 232 ล้านบาท
ที่ดินและสิทธิประโยชน์ในที่ดินที่ถือไว้รอการขายเพิ่มขึ้น 121 ล้านบาท ต้นทุนพัฒนาสวนยางเพิ่มขึ้น
81 ล้านบาท และภาษีเงินได้หัก ณ ที่จ่ายที่รอขอคืนภาษีเพิ่มขึ้น 24 ล้านบาท

2. คุณภาพสินทรัพย์

- สินทรัพย์ ในปี 2555
บริษัทฯและบริษัทย่อยเห็นว่าสินทรัพย์ที่มีอยู่ได้แสดงมูลค่าที่แท้จริงและไม่มีรายการใดที่

มีข้อบ่งชี้ว่าจะทำให้ด้อยค่าหรือไม่ได้รับคืน ซึ่งหากมีการด้อยค่า
ทางบริษัทฯและบริษัทย่อยก็ได้ตั้งสำรองหรือค่าเผื่อการลดค่าไว้แล้ว
ตามหมายเหตุประกอบงบการเงิน ข้อ 14 ถึงข้อ 19
เพื่อให้คุณภาพสินทรัพย์ของบริษัทฯสะท้อนมูลค่าที่แท้จริงตามราคาตลาด
และให้เป็นไปตามหลักการบัญชีที่รับรองทั่วไป

- ลูกหนี้การค้า - กิจการที่ไม่เกี่ยวข้องกัน มีโครงสร้างดังนี้

(1) ส่วนที่ยังไม่ครบกำหนดชำระอยู่ที่ 77% เพิ่มขึ้นจากปีก่อน ซึ่งอยู่ที่ 59%
    เนื่องจากนโยบายเน้นการขายใน

ประเทศเพิ่มขึ้น ซึ่งการขายในประเทศมีเครดิตเทอมที่นานกว่าการขายต่างประเทศ
แต่การขายในประเทศมีโอกาสทำกำไรดีกว่าการขายต่างประเทศ

(2) ส่วนที่เกินกำหนดชำระน้อยกว่า 365 วันอยู่ที่ 17% ลดลงจากปีก่อน ซึ่งอยู่ที่ 35% แสดงถึงการ

จัดเก็บหนี้ที่ดีขึ้น นอกจาก สัดส่วนหนี้เกินกำหนดชำระน้อยกว่า 365 วันต่อลูกหนี้การค้าจะลดลงแล้ว
ในส่วนยอดเงินของหนี้เกินกำหนดชำระน้อยกว่า 365 วันก็มีจำนวนลดลงเช่นเดียวกัน

(3) ส่วนที่ตั้งค่าเผื่อหนี้สงสัยจะสูญไว้ครบแล้วจำนวน 84 ล้านบาท หรือคิดเป็น 6%
    ของลูกหนี้การค้า

ซึ่งค่าเผื่อหนี้สงสัยจะสูญลดลง 3 ล้านบาทจากปี 2554 และเป็นลูกหนี้ที่อยู่ระหว่างการดำเนินคดี

(ข) สภาพคล่อง

1. กระแสเงินสด งบการเงินรวมปี 2555 มีการเปลี่ยนแปลงกระแสเงินสด ดังนี้

- เงินสดสุทธิจาก (ใช้ไปใน) กิจกรรมการดำเนินงาน ปี 2555
เกิดเงินสดสุทธิจากกิจกรรมดำเนินงาน 119 ล้านบาท ในขณะที่ปีก่อนอยู่ที่ 665 ล้านบาท
เงินสดสุทธิจากกิจกรรมดำเนินงานลดลง 546 ล้านบาท เนื่องจากกำไรก่อนภาษี 175 ล้านบาทในปี
2554 ได้เปลี่ยนเป็นขาดทุนก่อนภาษี 263 ล้านบาทในปี 2555 ทำให้เงินสดดังกล่าวลดลง 438
ล้านบาท และมีการลงทุนในสินค้าคงเหลือเพิ่มขึ้นอีก 53 ล้านบาท
เพราะกลุ่มบริษัทเพิ่มเป้าหมายการขายที่สูงขึ้นในปี 2556

- เงินสดสุทธิจาก (ใช้ไปใน) กิจกรรมการลงทุน ปี 2555 มีเงินสดสุทธิใช้ไปในกิจกรรมลงทุน
526 ล้านบาท ในขณะที่ปีก่อนอยู่ที่ 585 ล้านบาท เงินสดสุทธิใช้ไปในกิจกรรมลงทุนลดลง 59
ล้านบาท เนื่องจากในปี 2554 มีเงินสดจ่ายเพื่อซื้อที่ดิน อาคาร และ อุปกรณ์เป็นเงิน 543
ล้านบาท แต่ในปี 2555 ยอดเงินสดจ่ายเพื่อซื้อที่ดินฯ เหลือจำนวน 453 ล้านบาท หรือลดลง 90
ล้านบาท เพราะกลุ่มบริษัทลงทุนในโครงการยางแท่งเสร็จเรียบร้อยแล้ว และในช่วง 2-3 ปีนี้
บจก.ไทยรับเบอร์ แลนด์ แอนด์ แพลนเตชั่น จะเน้นงานด้านการเปิดกรีดยาง
เพื่อเก็บเกี่ยวผลประโยชน์จากการลงทุน

- เงินสดสุทธิจาก (ใช้ไปใน) กิจกรรมจัดหาเงิน ปี 2555 เกิดเงินสดสุทธิจากกิจกรรมจัดหาเงิน
498 ล้านบาท ในขณะที่ปีก่อนอยู่ที่ 10 ล้านบาท เงินสดสุทธิจากกิจกรรมจัดหาเงินเพิ่มขึ้น 488
ล้านบาท เนื่องจากการใช้เงินทุนหมุนเวียนเพิ่มขึ้นจากโรงงานยางแท่งที่เริ่มผลิตในปีแรก
การขยายปริมาณการขายของกลุ่มน้ำยางข้นและเส้นด้ายยางยืด
และผลจากการขาดทุนในผลการดำเนินงานปี 2555

2. อัตราส่วนสภาพคล่องที่สำคัญ

- อัตราส่วนสภาพคล่อง อยู่ที่ 0.73 เท่า ลดลงจากปีก่อน ซึ่งอยู่ที่ระดับ 0.84 เท่า
โดยเงินเบิกเกินบัญชีและเงินกู้ยืมระยะสั้นจากสถาบันการเงินเพิ่มขึ้นจาก 4,337 ล้านบาท เป็น
5,130 ล้านบาท เป็นผลจากการขยายงานของโครงการสวนยางพาราและโครงการยางแท่ง
ทำให้ต้องใช้เงินทุนหมุนเวียนมากขึ้นและเกิดการก่อหนี้สินระยะยาว
ซึ่งมีการทยอยครบกำหนดชำระเงินต้น

- อัตราส่วนสภาพคล่องหมุนเร็ว อยู่ในระดับ 0.34 เท่า ลดลงจากปีก่อนที่ 0.41 เท่า
เนื่องจากหนี้สินหมุนเวียนขยายตัวเร็วกว่าสินทรัพย์หมุนเร็ว

  3. ระยะเวลาครบกำหนดของหนี้ระยะสั้นที่มีผลต่อสภาพคล่อง ณ สิ้นปี 2555

ส่วนของเงินกู้ระยะยาวที่ถึงกำหนดชำระภายในปี 2556 มีจำนวน 135 ล้านบาท
ซึ่งใกล้เคียงกับค่าเสื่อมราคาและค่าตัดจำหน่ายปีละ 130 กว่าล้านบาท
และทิศทางราคายางพาราในปี 2556 ที่มีแนวโน้มดีกว่าปี 2555 คาดว่า
บริษัทจะมีกระแสเงินสดเพียงพอในการชำระหนี้ดังกล่าว

(ค) รายจ่ายลงทุน

ปี 2555 บมจ.ไทยรับเบอร์ลาเท็คซ์คอร์ปอร์เรชั่น (ประเทศไทย)
ไม่มีการลงทุนเพิ่มในบริษัทย่อยและบริษัทร่วม
เนื่องจากยังไม่มีแผนงานลงทุนในโครงการใหม่หรือเพิ่มการลงทุนในโครงการเดิม
ส่วนบริษัทย่อยที่มีรายจ่ายลงทุนในจำนวนสูง คือ

บจก.ไทยรับเบอร์ เอช พี เอ็น อาร์ ลงทุนเพิ่มในสินทรัพย์ถาวร 197 ล้านบาท บจก.ไทยรับเบอร์
แลนด์ แอนด์ แพลนเตชั่น ลงทุนเพิ่มในสินทรัพย์ถาวร 182 ล้านบาท และบมจ.เวิลด์เฟล็กซ์
ลงทุนเพิ่มในสินทรัพย์ถาวร 69 ล้านบาท

(ง) แหล่งที่มาของเงินทุน

1. ความเหมาะสมของโครงสร้างเงินทุน อัตราส่วนหนี้สินต่อส่วนของผู้ถือหุ้นอยู่ที่ 4.13
เท่าเพิ่มขึ้นจาก 3.02 เท่า

ในปี 2554 เนื่องจากในปี 2555
มีการเพิ่มขึ้นของเงินเบิกเกินบัญชีและเงินกู้ยืมระยะสั้นจากสถาบันการเงินและเงินกู้ยืมระยะยาว
ในขณะที่ส่วนของผู้ถือหุ้นลดลง

2. ส่วนของผู้ถือหุ้น ส่วนของผู้ถือหุ้นของบริษัทอยู่ที่ 1,437 ล้านบาท ลดลง 292 ล้านบาท หรือ
17% เกิดจากการ

จ่ายเงินปันผลและหุ้นปันผล 151.42 ล้านบาทในปี 2555
และเกิดขาดทุนสุทธิของผลการดำเนินงานปี 2555 จำนวน 275 ล้านบาท

3. หนี้สิน หนี้สินรวมอยู่ที่ 7,412 ล้านบาท เพิ่มขึ้น 427 ล้านบาท หรือ 6%
ซึ่งนำไปใช้เป็นเงินทุนหมุนเวียนและ

ใช้ในการลงทุนระยะยาว ในการขยายปริมาณการขายของผลิตภัณฑ์เดิม คือ น้ำยางข้นและยางยืด
และเปิดการขายของผลิตภัณฑ์ใหม่ คือ ยางแท่ง รวมทั้งการเพิ่มพื้นที่ปลูกยางพารา

3. ค่าตอบแทนของผู้สอบบัญชี

  (ก) ค่าตอบแทนของผู้สอบบัญชี (Audit fee)

บริษัทและบริษัทย่อยจ่ายค่าตอบแทนจากการสอบบัญชีจำนวนเงินรวม 6.36 ล้านบาท

(ข) ค่าบริการอื่น (Non-audit fee)

ไม่มี